Diari Oficial de la Generalitat Valenciana


Sumari del DOGV 4878, del 08-11-2004 (2004/11375)

ORDRE de 25 d'octubre de 2004, de la Conselleria d'Agricultura, Pesca i Alimentació, per la qual s'anuncia la convocatòria per a l'exercici 2004 d'ajudes a la promoció de noves tecnologies en maquinària i equips agraris.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4878

Data del DOGV
:   08-11-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/11270


Data del document
:   25-10-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * mecanització agrària
    * equip agrícola
    * ajuda pública
    * ajuda a l'agricultura
    * suport econòmic
    * modernització de l'explotació agrària

ORDRE de 25 d'octubre de 2004, de la Conselleria d'Agricultura, Pesca i Alimentació, per la qual s'anuncia la convocatòria per a l'exercici 2004 d'ajudes a la promoció de noves tecnologies en maquinària i equips agraris. [2004/X11177]
  
D'acord amb l'Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris, desenvolupada per l'Ordre de 13 de juliol de 1993, de la Conselleria d'Agricultura, Pesca i Alimentació, i atés que s'ha produït una generació de crèdit de fons finalistes del Ministeri d'Agricultura, Pesca i Alimentació, de conformitat amb l'article 47.11 del Text Refós de la Llei d'Hisenda Pública de la Generalitat Valenciana, a proposta del director general de Producció i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
La Conselleria d'Agricultura, Pesca i Alimentació concedirà, en l'exercici 2004, les ajudes per a la promoció de noves tecnologies en maquinàries i equips agraris d'acord amb l'Ordre de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris i amb l'Ordre de 13 de juliol de 1993, de la Conselleria d'Agricultura, Pesca i Alimentació, i serà prorrogat per a l'exercici 2004 el Pla d'Innovació Tecnològica de l'any 2003, aprovat per Resolució de 31 de gener de 2003, de la Direcció General de Producció Agrària.
  
Es resoldran en esta convocatòria les sol·licituds presentades fins als 15 dies naturals següents a la publicació d'esta ordre.
  
Article 2
  
Les ajudes es concediran, en este exercici, amb un import global màxim de 713.088,48 euros amb càrrec al Programa 714.20, d'Ordenació i Millora de les Produccions Agràries, línia T0180000.
  
En el cas de resultar insuficient l'import disponible a la vista de les sol·licituds presentades, es procedirà al prorrateig.
  
DISPOSICIÓ ADDICIONAL
  
S'afegeix un paràgraf final a l'article 4 de l'Ordre de 13 de juliol de 1993, de la Conselleria d'Agricultura, Pesca i Alimentació, amb la redacció següent:
  
«Les inversions es podran iniciar a partir de la data de presentació de les sol·licituds, prèvia obtenció d'un certificat emés pel tècnic competent de la Conselleria d'Agricultura, Pesca i Alimentació que faça constar la no-iniciació de les inversions en l'esmentada data».
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 25 d'octubre de 2004
  
El conseller d'Agricultura, Pesca i Alimentació,